พอผมไปตรวจหูเพราะผมหูมันอื้อๆเขาบอกหูผมไม่มีน้ำปกติดี ผมสแกน แล้วไม่ได้เป้นไซนัสครับ แต่มีเสียงเปราะๆตอนอาปาก แคะหูฝั่งซ้ายปกติมีกลิ่นครับแต่ฝั่งขวาชิ้นๆไม่มีกลิ่น แต่เวลากินข้าวเสร้จ พอผมจับที่หูขวา แล้วแตะๆมันมีน้ำในหูแสดงว่าผมเป็นอะไรหรอครับแล้ว มันมีอาการมึนๆหัวด้วย ปวดหน้าตื้อๆครับ สรุปเป็นโรคอะไรแล้วแต่ละคน สันนิษฐานโรคไม่เหมือนกันเลย ของหูครับ
สวัสดีค่ะ อาการน้ำในหู มีหูอื้อ และปวดมึนศีรษะ อาจเกิดจาก-หูชั้นกลางอักเสบ คือมีอาการอักเสบภายในของบริเวณหูชั้นกลาง ส่วนใหญ่แล้วมักเกิดจากการติดเชื้อที่เนื้อเยื่อหู จนก่อให้เกิดอาการบวมแดง อักเสบ และเกิดของเหลวที่บริเวณหลังแก้วหู มีหนองไหลจากหู ปวดหู มีไข้-เยื่อแก้วหูทะลุ มักเกิดตามหลังอุบัติเหตุหรือการกระแทก การแคะหูแรงๆ-หูชั้นนอกอักเสบ แต่มักเห็นแผลชัดเจนบริเวณด้านนอก หรือในรูหูตื้นๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำมีความเป็นไปได้หลายอย่างค่ะ เรื่องโรคของหูนี้ จำเป็นต้องตรวจร่างกายร่วมด้วย หากยังไม่ได้การวินิจฉัย ควรไปพบแพทย์ผู้เชี่ยวชาญด้านหู คอ จมูกต่อไป หากยังมีอาการปวดหู มีน้้ำไหลออกมาจากหูเรื้อรัง คลำได้ก้อน มีแผลที่หู ควรรีบไปเบื้องต้นไมไปแคะหรือปั่นหูเอง ระวังการกระทบกระแทก รับประทานยาแก้ปวด หรือยาแก้เวียนศีรษะได้เบื้องต้น